2019 yil 13 avgust kuni soat 20:00larda noma’lum shaxs Toshkent shahrining Shayxontohur tumani X.Rahmatullayev ko‘chasida, Uchtepa tumani Farnux ko‘chasida yashovchi 35 yoshli Z.M. ismli ayol bo‘ynidan zanjirini yulib qochgan. O‘zbekiston Respublikasi IIV Jamoatchilik va OAV bilan aloqalar boshqarmasi xabarida aytilishicha, ko‘rilgan choralar natijasida ushbu jinoyatni Shayxontohur tumani Xadra mahallasida yashovchi 24 yoshli B.M. sodir etganligi aniqlanib, ushlangan. Holat yuzasidan jinoyat ishi qo‘zg‘atilib, tergov harakatlari olib borilmoqda.